ভারতে বাংলা ভাষা আন্দোলন
ভারতের বিভিন্ন অংশে মাতৃভাষার অধিকার আদায়ে বাঙালি জনগোষ্ঠী বিভিন্ন সময়ে আন্দোলন শুরু করে। উপমহাদেশের প্রথম বাংলা ভাষা আন্দোলন ১৯১২ সালে মানভূমের বাঙালিদের দ্বারা সংগঠিত হয়। অবিভক্ত ভারতে ১৯১২ সালে মানভূম জেলায় যে আন্দোলনের সূত্রপাত হয়েছিল তা ১৯৫৬ সালে সাময়িক ভাবে নতুন জেলা গঠনের মাধ্যমে সেই আন্দোলনের আন্দোলনকারীদের দাবি মিটে গেলেও ভারতের অন্যান্য প্রদেশে বাংলা ভাষা আন্দোলন আজও বিদ্যমান। ভারতের বাংলা ভাষা আন্দোলনের ইতিহাস ঘেঁটে দেখলে মানভূম ও আসামের নাম প্রথম উঠে আসে। এছাড়াও ঝাড়খন্ড, বিহার, ছত্রিশগড়, কর্ণাটক ও দিল্লিতে বাঙালি মাতৃভাষার দাবিতে লড়াই করছে।
বাংলা ভাষা আন্দোলনের শিল্পসম্মত চিত্রায়ন
বাংলা ভাষা আন্দোলন ছিল পূর্ব পাকিস্তানের (বর্তমানে বাংলাদেশ) একটি রাজনৈতিক চেষ্টা যার মাধ্যমে বাংলাকে রাষ্ট্রভাষা হিসাবে ব্যবহারের দাবি জানানো হয়। আন্দোলনে সফল হবার আগে সরকারের পক্ষ থেকে তীব্র বিরোধিতার সম্মুখীন হতে হয়েছিল। অনেক গান, কবিতা, উপন্যাস ও নাটক এবং চলচ্চিত্র ও স্মৃতিকথায় ভাষা আন্দোলন, এবং এর সাথে সম্পৃক্ত স্মৃতিরক্ষা করা হয়েছে।